**JONIŠKIO VAIKŲ DARŽELIO „VYTURĖLIS“**

(švietimo įstaigos pavadinimas)

**DIREKTORĖS DAINOS MARCINKIENĖS**

(švietimo įstaigos vadovo vardas ir pavardė)

**2021 METŲ VEIKLOS ATASKAITA**

2021-01-20 Nr. \_\_\_

\_\_\_\_Joniškis\_\_\_\_\_\_

(sudarymo vieta)

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| Joniškio vaikų darželio „Vyturėlis“ 2021-2025 metų strateginio plano tikslai buvo orientuoti į kokybiško ikimokyklinio ir priešmokyklinio ugdymo (si) proceso organizavimą, tobulinant ugdymo turinį, vaikų pasiekimų ir pažangos vertinimo, tėvų informavimo sistemą, gerinant darželio emocinę aplinką, integruojant į ugdymo procesą socialinio emocinio ugdymo programas. Kurta sveika, saugi, estetiška, šiuolaikinius ugdymosi reikalavimus bei bendruomenės narių poreikius atitinkanti aplinka, bendradarbiavimu grįsta emocinė ir psichologinė atmosfera, sukurta skatinimo ir veiklos įsivertinimo sistema, kuri motyvuoja darbuotojus tobulėti bei skatina komandinį darbą. Pedagogai tobulino kvalifikaciją ir kompetencijas, naudojo informacines komunikacines technologijas ugdymo procese, pritaikant gebėjimus nuotolinio ugdymo organizavimui.  2021 metų veiklos tikslas - užtikrinti sėkmingą ugdymo (si) procesą, tobulinant ugdymo turinį, telkiant bendruomenę ir socialinius partnerius - buvo įgyvendinamas per išsikeltus uždavinius, vykdant ilgalaikius ir trumpalaikius projektus, tyrinėjant ir atrandant darželyje ir už jo ribų, aptariant, analizuojant veiklų efektyvumą pedagogų tarybos, darželio tarybos posėdžiuose, veiklos fiksuojamos elektroninio dienyno Mūsų darželis ugdymo planuose, nuotraukose, filmuotoje medžiagoje, darželio metraštyje, internetinėje svetainėje www.vyturelisjoniskis.lt, socialiniuose tinkluose. Pedagogai koregavo ir teikė atnaujinimus ikimokyklinio ugdymo programai „Vaikystės sodas“. Įgyvendinant ikimokyklinio ir priešmokyklinio ugdymo programas integruotos neformaliojo vaikų švietimo programos: sveikos gyvensenos, ekologinio ugdymo, socialinių emocinių įgūdžių „Zipio draugai“ ir Kimochio, pedagogai su ugdytiniais dalyvavo smurto ir patyčių akcijose „Be patyčių“, Tolerancijos diena. Dalyvavo respublikinio tinklo Eko mokykla veikloje. Plėtotas ekologinių įgūdžių ugdymas: visa darželio bendruomenė dalyvavo tarptautiniame projekte „Mes rūšiuojam“, gamtos švarinimo akcijoje „Darom“, pilietinių iniciatyvų projekte „Kuriame Lietuvą!“ (rinko panaudotą aliejų). Aktyvi sportinė veikla padėjo stiprinti vaikų sveikatą, skatino fizinį aktyvumą: vyko bėgimo akcija, žiemos, vandens, basų kojų, purvo vonių pramogos, judumo, krepšinio ir futbolo savaitės, žygiai į Saulės ir miesto parkus. Darželis įsijungė į respublikinį projektą „Futboliukas“, pedagogai dalyvavo respublikinės ikimokyklinio ugdymo darbuotojų „Sveikatos želmenėliai“ veikloje, dalinosi darbo patirtimi. Vaikams buvo sudarytos galimybės dalyvauti gimnastikos, šokių, krepšinio, ankstyvojo anglų kalbos mokymo užsiėmimuose.  Teikta koordinuota švietimo pagalba: organizuoti VGK posėdžiai, nustatyta reikalinga švietimo pagalba, kurtos pritaikytos individualios programos, sutelkta specialistų komanda – logopedai, specialiojo ugdymo pedagogas, psichologas.  Darželio darbuotojai, padedant vaikų tėveliams, kūrė ugdytiniams saugią, funkcionalią, patirtinį ugdymą (si) skatinančią aplinką lauke: vaikai sodino ir augino daržoves ir vaismedžius, stebėjo ir rūpinosi vabalais, gyvenančiais Vabalų namelyje, Meno erdvėje kūrė meno kūrinius iš gamtinės medžiagos, atliko įvairius eksperimentus su smėliu, vandeniu, gamtine medžiaga, klausėsi pasakų ir vartė knygutes prie Pasakų namelio, poilsiavo palapinėse, sportavo, grūdinosi Basų kojų take. Šioms erdvėms įkurti panaudotos Joniškio rajono savivaldybės aplinkos apsaugos rėmimo specialiosios programos projekte laimėtos lėšos (2 000 eurų). Tėvų komitetas aktyviai įsijungė į diskusijas dėl vaikų maitinimo, dalyvavo Vaisių vartojimo skatinimo vaikų ugdymo įstaigose bei Pieno produktų vartojimo vaikų ir švietimo įstaigose „Pienas vaikams“ programose.  Pedagogai ir vadovai tobulino kvalifikaciją nuotoliniu būdu: dalyvavo nuotoliniuose mokymuose, rengė ir skaitė pranešimus metodiniuose pasitarimuose, konferencijose, dalyvavo projektuose, konkursuose, dalinosi gerąja darbo patirtimi su darželio, rajono ir respublikos pedagogais. Aktyviai bendravo su ugdytinių tėveliais interneto, socialinių tinklų pagalba. Darželyje buvo sukurtas virtualus privatus tinklas, kurio pagalba darbuotojai gali lengvai prisijungti prie darželio dokumentų iš namų, saugiai dalintis informacija, dokumentais.  Didelis dėmesys buvo skirtas bendradarbiavimu grįstos teigiamos emocinės ir psichologinės atmosferos darbo aplinkoje kūrimui, darbuotojų motyvavimo ir komandinio darbo skatinimui: išklausyti psichologiniai seminarai, atliktas mikroklimato tyrimas, sukurtas skatinimo ir motyvavimo tvarkos aprašas, atliktos pedagogų veiklos savianalizės, metiniai darbuotojų veiklos vertinimai. Darželis dalyvavo Joniškio rajono savivaldybės Jaunimo vasaros užimtumo ir integracijos į darbo rinką programoje ir buvo įdarbinęs 3 jaunuolius iki 18 metų.  Dėl ekstremalios situacijos 2021 metais daugelis planuotų priemonių ir renginių vyko be tėvelių ir socialinių partnerių, tarptautinė konferencija nukelta į 2022 metus.  2021 metais planingai vykdyti darželio materialinės bazės gerinimo darbai. Išlaikymui skirtos lėšos naudotos racionaliai ir taupiai, sprendimai dėl jų panaudojimo derinti su savivaldos atstovais, bendruomene. Buvo atliktas grupės remontas, atlikti kiti smulkūs einamieji remonto darbai, atnaujintos grupių ir lauko edukacinės erdvės, iš paramos lėšų nupirkti du lauko įrengimai vaikų žaidimams ir judėjimui. Sutvarkytas lauko apšvietimas, 2 grupėse pakeisti apšvietimai..  Vadybiniai siekiai 2021 metais buvo orientuoti į darželio veiklos planavimą, darbo organizavimą, darbuotojų veiklos vertinimą ir tinkamą mikroklimato kūrimą. Direktorius tobulino vadovavimo žmonėms ir strateginio mąstymo bei pokyčių kompetencijas, dalyvavo mokymuose, seminaruose, diskusijose, konferencijose, |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1. Užtikrinti kokybišką, individualius vaikų poreikius atitinkantį, ikimokyklinį ir priešmokyklinį ugdymą (si). | Atnaujinta darželio ikimokyklinio ugdymo programa „Vaikystės sodas“ integruojant socialinių emocinių įgūdžių ugdymo programas.  Priešmokykliniame ugdyme integruojama socialinio emocinio ugdymo programa „Zipio draugai“.  STEAM veiklos į įtrauktos į ikimokyklinio ir priešmokyklinio ugdymo programas. | Sudaryta darbo grupė ikimokyklinio ugdymo programai atnaujinti.  Atnaujinta ikimokyklinio ugdymo programa „Vaikystės sodas“.  Socialiniai emociniai įgūdžiai formuojami visų ikimokyklinio ir priešmokyklinio amžiaus vaikams.  STEAM veiklos organizuojamos vidaus ir lauko aplinkose. STEM veiklose dalyvauja 50% darželio ugdytinių. | Ikimokyklinio ugdymo programos atnaujinimą vykdė visi pedagogai. Jie teikė pasiūlymus ikimokyklinio ugdymo programos „Vaikystės sodas“ atnaujinimui, integravo socialinių emocinių įgūdžių formavimo nuostatas, skatinančias vaikus kalbėti apie savo jausmus, nuotaikas, bendravimą su draugais, suaugusiais. Vidaus ir lauko organizuojamose veiklose buvo lavinamas vaikų mąstymas, sumanumas, reakcija, atmintis, atliekant įvairius stebėjimus, bandymus, eksperimentus, vaikų sugalvotas veiklas.  STEAM veikloje dalyvavo 70% vaikų, nes ekstremalios situacijos metu darželį lankė mažiau vaikų. |
| 1.2. Kurti saugią ir funkcionalią ugdymo (si) aplinką lauke, kuri skatintų vaikų aktyvumą, kūrybiškumą, žingeidumą, norą ieškoti, kurti, atrasti tyrinėti ir eksperimentuoti. | Sukurtos edukacines lauko erdvės, kurios skatinta vaikus veikti ir domėtis supančia aplinka.  Įtraukta darželio bendruomenė į lauko erdvių kūrimą.  Aktyviai bendradarbiaujama su ugdytinių tėvais, kuriant edukacines erdves.  Stiprinami bendravimo ir bendradarbiavimo įgūdžiai dalinantis gerąja darbo patirtimi su ikimokyklinio ugdymo įstaigomis ir socialiniais partneriais. | Sukurtos edukacinės erdvės, kuriose vaikams bus įdomu žaisti, kurti, eksperimentuoti.  Sukurtos 7 edukacinės erdvės.  Darželio bendruomenė įsitraukia į edukacinių erdvių kūrimo procesą, siūlo idėjas ir jas realizuoja.  Įgyvendintos 4 pateiktos idėjos.  Tėveliai – aktyvūs pagalbininkai. Darželio veikloje dalyvauja ne mažiau kaip 80% tėvų (globėjų).  Suorganizuoti mažiausiai 2 bendravimo ir bendradarbiavimo renginiai:  1.Rajono ir respublikos pedagogams.  2. Socialiniams partneriams iš užsienio.  Patirtimi dalinasi daugiau nei 50% pedagogų. | Buvo kuriama saugi, funkcionali ugdymo (si) aplinka. Grupių edukacinės erdvės papildytos tvariomis ugdymo priemonėmis, moderniais konstruktoriais, enciklopedijomis. Lauke sukurtos edukacinės erdvės: ankstyvojo amžiaus vaikų smulkiosios motorikos, pažintinių įgūdžių ugdymui; įvairių vabalų stebėjimui įkurtas Vabaliukų namelis; sukurtos lysvės augalų auginimui ir sodas vaismedžių ir vaiskrūmių auginimo priežiūrai ir stebėjimui;  įkurta pasakų ir knygučių skaitymo erdvė; vaikai gali eksperimentuoti erdvėje „Žaidžiu ir atrandu“, kurti įvairius meno kūrinius meno erdvėje. Atnaujintas Basų kojų takas. Patyriminį ugdymą skatinančią aplinką kūrė visa darželio bendruomenė, tėveliai siūlė savo idėjas, padėjo persodinti gyvatvores, rūpinosi reikalingų medžiagų paieška ir pristatymu.  Darželio veikloje dalyvavo 50% tėvelių, nes vaikai nelankė darželio dėl ekstremalios padėties.  Buvo organizuota virtuali rajoninė ikimokyklinio ugdymo įstaigų pedagogų metodinė diena apie lauko erdvių panaudojimo galimybes ugdymosi procese. |
| 1.3. Pagerinti darželio mikroklimatą.  Sukurti vertinimo ir motyvavimo sistemą. | Išsiaiškintos darbuotojų nuostatos, pozityvumas apie darželio veiklą.  Vertinta darbuotojų savijauta ir veikla, sudarytos sąlygos kokybiškai veiklai ir sprendimų prisiėmimui | Atliktos dvi anketinės apklausos dėl darbuotojų savijautos, veiklos, motyvacijos darželyje (balandžio ir lapkričio mėn.). Dalyvavo 90% darbuotojų.  Daugiau kaip 90 proc. pedagoginių darbuotojų dalyvauja priimant sprendimus įstaigos veiklos klausimais.  Sukurtas pedagogų ir darbuotojų skatinimo tvarkos aprašas. Pritarė 90% darbuotojų. | Darbuotojams buvo pateiktos dvi anketos siekiant išsiaiškinti psichosocialinę riziką darbe ir sužinoti darbuotojų raštingumą psichikos sveikatos srityje. Dalyvavo 50% darbuotojų. Gauti duomenys pristatyti darželio kolektyvui, priemonės bus įtrauktos į 2022 metų veiklos planą. Darželiui svarbūs sprendimai buvo priimti tariantis su visa bendruomene (buvo sudarytos uždaros Darželio darbuotojų, Tėvų tarybos grupės). Sudaryta darbo grupė (2021-09-21 Nr. V-17),, kuri atliko tyrimą, kas labiausiai motyvuotų darbuotojus, sudarė darbuotojų skatinimo tvarkos aprašą, kuris buvo derintas su visais darbuotojais. |
| 1**.**4. Sukurta ir pritaikyta skaitmeninio ugdymo platforma IUG ir PUG vaikų ugdymui | Visi pedagogai geba naudotis skaitmeninėmis priemonėmis ugdymo procese. | Pakoreguotas nuotolinio ugdymo tvarkos aprašas.  Pedagogai veiklą planuoja elektroniniame dienyne Mūsų darželis. 100%.  Veiklą ir užduotis kuria naudodami įvairias kompiuterines programas. 95%.  Pedagogai su ugdytinių tėvais bendrauja informacinių technologijų pagalba. | Pedagogai 100% planuoja veiklą elektroniniame dienyne Mūsų darželis. Tėveliai prisijungė prie el. dienyno, stebėjo, kokios veiklos vyksta, domėjosi vaikų maitinimu. Karantino laikotarpiu pedagogai ugdymą teikė nuotoliniu būdu, siuntė užduotis ir kitą informaciją socialinių tinklų pagalba, kėlė į darželio internetinę svetainę. Prasidėjus kontaktiniam ugdymui, pedagogai siuntė tėveliams grupėje vykusios veiklos nuotraukas, filmuotą medžiagą.  Visi kompiuteriai yra sujungti į virtualų privatų tinklą, kurio pagalba pedagogai gali lengvai prisijungti prie darželio dokumentų iš namų, grupėje, saugiai dalintis informacija, dokumentais.  Buvo nupirkta mobilaus ryšio paslauga, kurios pagalba kiekviena grupė turi atskirus telefonų numerius tiesioginiam susisiekimui su tėvais. |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
| 2.1. Neįvyko respublikinė konferencija ir susitikimas su socialiniais partneriais iš Latvijos respublikos. | Dėl ekstremalios situacijos negalima buvo susitikti tiesiogiai. Renginiai nukelti į 2022 metus. |
| 2.2. |  |
| 2.3. |  |
|  |  |
|  |  |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Visi darbuotojai buvo įtraukti į darželio vidaus rizikos vertinimą, atliko SSGG analizę. | Išryškėję rizikos veiksniai padės gerinti įstaigos veiklos kokybę. |
| 3.2. |  |
| 3.3. |  |
|  |  |
|  |  |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1. |  |  |  |
| 4.2. |  |  |  |
| 4.3. |  |  |  |
|  |  |  |  |
|  |  |  |  |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

(pildoma, aptariant ataskaitą)

|  |  |
| --- | --- |
| Vertinimo kriterijai | Pažymimas atitinkamas langelis:  1 – nepatenkinamai;  2 – patenkinamai;  3 – gerai;  4 – labai gerai |
| 5.1. Informacijos ir situacijos valdymas atliekant funkcijas | 1□ 2□ 3□ 4□ |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3□ 4□ |
| 5.3. Lyderystės ir vadovavimo efektyvumas | 1□ 2□ 3□ 4□ |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3□ 4□ |
| 5.5. Bendras įvertinimas (pažymimas vidurkis) | 1□ 2□ 3□ 4□ |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo kai kuriuos sutartus vertinimo rodiklius | Labai gerai ☐ |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Gerai ☐ |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Patenkinamai ☐ |
| 6.4. Pusė ar daugiau užduotys neįvykdyta pagal sutartus vertinimo rodiklius | Nepatenkinamai ☐ |

**7. Kompetencijos, kurias norėtų tobulinti**

|  |
| --- |
| 7.1. Švietimo įstaigos struktūros, procesų išteklių valdymo |
| 7.2. Vadovavimo žmonėms, bendravimo ir informavimo. |

**V SKYRIUS**

**KITŲ METŲ VEIKLOS UŽDUOTYS, REZULTATAI IR RODIKLIAI**

**8. Kitų metų užduotys**

(nustatomos ne mažiau kaip 3 ir ne daugiau kaip 5 užduotys)

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) |
| 8.1. |  |  |
| 8.2. |  |  |
| 8.3. |  |  |
| 8.4. |  |  |
| 8.5. |  |  |

**9. Rizika, kuriai esant nustatytos užduotys gali būti neįvykdytos** **(aplinkybės, kurios gali turėti neigiamos įtakos įvykdyti šias užduotis)**

(pildoma suderinus su švietimo įstaigos vadovu)

|  |
| --- |
| 9.1. |
| 9.2. |
| 9.3. |

**VI SKYRIUS**

**VERTINIMO PAGRINDIMAS IR SIŪLYMAI**

**10. Įvertinimas, jo pagrindimas ir siūlymai:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_

(mokykloje – mokyklos tarybos (parašas) (vardas ir pavardė) (data)

įgaliotas asmuo, švietimo pagalbos įstaigoje –

savivaldos institucijos įgaliotas asmuo /

darbuotojų atstovavimą įgyvendinantis asmuo)

**11. Įvertinimas, jo pagrindimas ir siūlymai:**

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(valstybinės švietimo įstaigos savininko (parašas) (vardas ir pavardė) (data)

teises ir pareigas įgyvendinančios institucijos

(dalyvių susirinkimo) įgalioto asmens pareigos;

savivaldybės švietimo įstaigos atveju – meras)

Galutinis metų veiklos ataskaitos įvertinimas \_\_\_\_\_\_\_\_\_\_\_\_\_\_\_\_\_\_\_\_\_\_.

Susipažinau.

\_\_\_\_\_Direktorė\_\_\_\_\_\_ \_\_\_\_\_\_\_\_\_\_ \_\_Daina Marcinkienė\_\_\_\_ \_\_\_\_\_\_\_\_\_\_

(švietimo įstaigos vadovo pareigos) (parašas) (vardas ir pavardė) (data)